AksaraLLM/aksara-bahasa-daerah-v1 huggingface dataset:
inggih punika dhaharan masakan Jepang ingkang dipundamel saking daging, kentang lan bawang bombay ingkang dipungodhog supados raosipun legi kaliyan gula, kecap asin, lan ugi mirin. Wonten ing Jepang sisih kilen, daging ingkang dipunginakaken inggih punika daging sapi kaliyan kentang ingkang jinis Mayqueen. Wondene wonten ing Jepang sisih wetan punika ngginakaken daging babi kaliyan kentang ingkang jinis Danshaku.
Nikujaga punika asalipun saking masakan ingkang dipungodhog ingkang dangu, daging ingkang dipuncawisaken déning angkatan Laut Kerajaan Inggris. Dhaharan punika gadhah kandhutan gizi ingkang seimbang satemah dhaharan punika dipundadosaken dhaharan wonten ing angkatan Laut Jepang lan sansaya nyebar ing kalanganipun rakyat Jepang.

Asal usul 
Nalika nembe ngangsu kawruh wonten ing Portsmouth, Inggris (1870-1878), Togo Heihachiro punika remen sanget kaliyan dhaharan ingkang sinebat beef stew inggih punika daging sapi ingkang dipungodhog dangu. Saksampunipun kondur malih dhateng Jepang, dhaharan kalawau dados dhaharan standar wonten ing saknginggilipun kapal. Juru masak ingkang dipunparingi dhawuh supados damel dhaharan kasebut boten mangertos resepipun, menapa malih saus demiglace lan anggur (unjukan) punika nggih boten wonten. Gula saha kecap asin punika lajeng dipundadosaken bumbu lan asilipun malah raosipun echo. Masakan punika lajeng dados menu angkatan laut, nanging boten kondhang dipundhahar déning kalangan rakyat amargi dipundamel saking daging lan kentang ingkang boten limrah dipundhahar déning tiyang Jepang. Nikujaga punika naté badhe dipunlalekaken déning tiyang amargi pagesangan ingkang abot saksampunipun Perang Dunia II. Nalika wonten ing tengahing dekade 1950-an, Nikujaga punika mlebet malih wonten ing menu masakan, nanging nembe dados menu padintenan punika wonten ing saktengahing dekade 1960-an.

Nikujaga lan Kareraisu (nasi kasi) punika kalebet salah satunggaling tuladha "masakan mama" (ofukuro no aji) ingkang ngemutaken tiyang Jepang dhateng masakanipun ibu nalika ingkang putra punika tasih alit. Ibu-ibu wonten ing Jepang limrahipun gadhah resep lan cara masak Nikujaga ingkang unik, satemah ingkang putra limrahipun boten bakal kesupen marang raosipun masakan ibu.

Rujukan

Pranala Njawi 

 Resep Nikujaga

Olah-olahan Jepang
Soundwave (versi Transformers Jepang inggih punika Soundblaster) inggih punika salah satunggal paraga robot fiksi saking serial The Transformers. Piyambakipun punika saged éwah saking robot dados tape recorder. Soundwave punika kalebet salah satunggal saking anggota Decepticons kanthi pimpinan Megatron. Piyambakipun punika kalebet salah satunggal anggota ingkang loyal marang Megatron. Piyambakipun punika gadhah mungsuh wonten ing Autobots inggih punika Blaster.

Transformers: Generation 1

Profil 
Soundwave punika kalebet satunggal sakung sapérangan paraga Transformers ingkang kathah dipuntepangi déning tiyang amargi wujudipun ingkang unik. Piyambakipun punika saged ndeteksi lan ugi ngrusak transmisi radio wonten ing angin. Lan awit saking kaprigelanipun punika Soundwave pikantuk papan minangka Petugas Komunikasi Decepticons, saé nalika dipunpimpin déning Megatron menapa nalika dipunpimpin déning Galvatron. Kejawi punika, piyambakipun ugi saged maos pikiran lan nyuci otakipun manungsa.

Soundwave punika kalebet robot Transformes ingkang mentalipun kiyat. Piyambakipun éwah dados tape recorder ing Bumi. Saderengipun wonten ing Cybertron, piyambakipun saged éwah dados satunggaling menara lampu wonten ing margi.

Ingkang ngisi swaranipun Soundwave punika aktor Frank Welker, ingkang kala punika nalika nembe proses sulih swara kalampahan, pihak produser ngginakaken piranti vocoder ingkang nedahaken swara monoton khas robot. Nanging wonten ing kalih episode, swara Soundwave punika boten kasaring kanthi khusus. Awit saking punika swaranipun Soundwave punika sami kaliyan Megatron ingkang dipunisi ugi déning Frank Welker. Wondene wonten ing Jepang ingkang ngisi swaranipun Soundwave inggih punika Issei Masamune, sapisan malih pihak Takara ngginakaken piranti vocoder kanggé nedahaken swara robot khas Soundwave.

Pranala njawi 
 Situs penghargaan untuk Soundwave 2007 
 Situs penghargaan untuk Soundwave karya Raksha 
 Soundwave di ToyBin
 Blaster (Autobots) vs. Soundwave (Decepticons) – Siapa yang menang?
Kanigaran iku kacamatan ing Kutha Prabalingga.

Réferènsi 

Kacamatan ing Kutha Prabalingga
Kacamatan ing Jawa Wétan
Panggungreja iku kacamatan ing Kutha Pasuruan.

Réferènsi 

Kacamatan ing Kutha Pasuruan
Kacamatan ing Jawa Wétan
Eleanor Tomlinson (lair ing London, 19 Mèi 1992) iku sawijining aktris Inggris. Dhèwèké ditepungi olèhé maragani Putri Isabelle ing Jack the Giant Slayer (2013), Isabel Neville ing The White Queen (2013), Adeline Ravoux ing Loving Vincent (2017), lan Demelza Poldark ing séri Poldark (2015 nganti saiki).

Lair 1992
Aktris Inggris
Pad Thai inggih punika salah satunggaling olah-olahan tumisan mi beras ingkang limrahipun dipuncawisaken minangka jajanan wonten ing pinggiring margi lan wonten ing restoran lokal wonten ing Thailand. Dhaharan punika dipundamel saking mi beras garing ingkang dipunkum, salajengipun dipuntumis kaliyan tigan lan irisan tahu lajeng dipunparingi bumbu kaliyan asem jawa, kécap ulam, ebi, bawang, brambang, lombok abang, lan gula aren. Dhaharan punika dipuncawisaken kaliyan irisan jeruk nipis lan ugi cincangan sayuran sanesipun kadosdene taoge, godhong kucai, acar lobak utawi lobak Cina lan lalap kembang gedhang. Masakan punika ugi saged ngginakaken urang ingkang tasih seger, yuyu, cumi-cumi, daging ayam utawi protéin sanesipun. Saperangan ageng, bahan-bahan kasebat dipuncawisaken kanthi dipunpisah minangka cocolan kadosta lombok abang, irisan jeruk nipis, kacang panggang, taogé, lan sayuran ingkang tasih seger sanesipun. Ingkang vèrsi végétarian punika ngginakaken kécap asin minangka gantosipun kécap ulam lan ugi boten ngginakaken urang.

Sajarah 
Olah-olahan tumisan saking mi beras punika dipunprakirakaken dipuntepangaken wonten ing Ayutthaya nalika zaman Kerajaaan Ayutthaya déning tiyang dagang ingkang asalipun saking Tionghoa ingkang lajeng dipunréka kalih raosan Thailand.. Sawetawis wonten prakiraan ugi bilih dhaharan punika asalipun saking Vietnam kados saking katon wonten étimologi nama olah-olahanan niki..

Nalika perang donya ingkang kaping kalih, Thailand punika nglampahi krisis beras amargi wonten perang lan banjir. Kangge ngirangi anggénipun ngonsumsi beras dhomestik, pramila pamarentah Thailand wonten ing sangandhapipun pamarentahan Mahamantri Plaek Phibunsongkhram nyuwun supados warganipun dhahar mi. Wondéné, mi ingkang dipundamel saking gandum punika kondhang sanget wonten ing Thailand, Phibunsongkhram paring panjurung supados nama negaranipun dipunéwahi saking Siam dados Thailand. Piyambakipun ugi pados cara supados saged promosi babagan nasionalisme Thailand lan ngicalaken pengaruh saking Tiongkok. Pamarentahanipun promosi mi beras lan paring panjurung supados mbentuk dhiri pribadi Thailand. Asilipun punika jinis mi enggal ingkang dipunsebat sen chan (dipunpendhet saking nama provinsi Chantaburi). Wiwit saking punika, pad thai dados salah satunggaling olah-olahan nasional Thailand. Samenika wonten sapérangan ingkang nambahaken daging babi kanggé nambah rasa (sinaosa wonten ing resep aslinipun boten ngginakaken daging babi amargi pamarentahipun ingkang mastani boten nasionalis). Saperangan ingkang nyadé dhaharan punika ugi tasih wonten ingkang ngginakaken resèp asli.

Rujukan
Tom yam (bahasa Thai: ต้มยำ,  ugi kadangkala sinebat tom yam utawi dom yam) inggih punika satunggaling sup ingkang asalipun saking Thailand. Sup punika kalebet salah satunggaling dhaharan Thailand ingkang sampun kondhang.

Wonten ing Thailand, padatanipun tom yam dipundamel kanthi ngginakaken bahan urang (tom yum goong), pitik (tom yum gai), ulam/ iwak (tom yum pla), utawi dhaharan sagara ingkang dipuncampur kaliyan (tom yum talay utawi tom yum po taek) lan ugi jamur.

Pranala njawi 
 Resep Tom Yam 

esep Tom Yam asli Thailand
 Tom Yum Goong Recipe from realthairecipes.com
 Recipe for Tom Yum
 Tom Yum Goong recipe 

Olah-olahan Tanah Thai
Sup
Larb utawi ugi dipunwaos laap, larp utawi lahb inggih punika dhaharan salad daging cincang ingkang khas saking Laos.

Istilah "larb" ingkang samenika dipungayutaken kaliyan makna "kabegjan" wonten ing basa Lao lan Thai. Sejatosipun gadhah asaling tembung saking basa Lanna Thailand Ler ingkang ateges "nyincang daging".

Jinis

Vèrsi Laos/Isan 
Larb punika asring dipundamel saking daging ayam, daging sapi, bèbèk, ulam, utawi daging babi ingkang dipuncincang utawi jamur. Lajeng dipuntambahi bumbu kaliyan kécap ulam, toya jeruk nipis, utawi peresan limau, padaek (kecap ulam Laos), sekul bakar ingkang dipungiling lan ugi bumbu sanesipun. Daging cincang punika saged dipuncawisaken kanthi mentah lan saged ugi kanthi sampun mateng. Asiling cincangan daging punika dipuncampur kaliyan lombok abang, godhong mint, lan sayuran sanèsipun. Sega bakar giling (khao khua) ugi kalebet pérangan ingkang wigati saking dhaharan punika. Dhaharan punika limrahipun dipuncawisaken wonten ing suhu kamar lan dipunsandhingaken kaliyan ketan lan ugi sayuran ingkang mentah.

Vèrsi Thailand Ler 
Larb saking Thailand Ler - larb Lanna - punika béda kaliyan larb saking Laos lan Isan ingkang langkung kondhang. Larb saking Thailand ler saking suku Thai Yuan/ Khon Mueang  boten ngginakaken kécap ulam lan ugi jeruk nipis satemah raosipun boten asem. Nanging ingkang dipunginakaken inggih punika campuran bumbu garing kalebet jinten putih, cengkeh, lada, kembang lawang, andaliman lan kayu legi, Kejawi bubuk lombok garing. Kangge larb ingkang ngginakaken daging babi lan daging ayam, padatanipun ugi dipuntambahaken getih saking kéwan wau.

Rujukan

Pranala njawi 
 Laap
 
 

Olah-olahan Tanah Thai
Douglas John Booth (lair 9 Juli 1993) iku sawjining aktor Inggris. Dhèwèké dadi kawentar sawisé maragakaké Boy George ing filem BBC Two Worried About the Boy (2010). Dhèwèké uga main ing gubahan BBC saka roman Great Expectations lan Christopher and His Kind (loro-loroné taun 2011).

Ing taun 2013, Booth mbintangi filem Romeo & Juliet gubahané Carlo Carlei. Ing taun 2015, dhèwèké main ing filem Jupiter Ascending sing disutradani para Wachowski. Banjur dhèwèké ya mèlu main ing Pride and Prejudice and Zombies (2016) lan Loving Vincent (2017).

Pawiyatan 
Booth iku ya tau sekolah swasta, ing Solefield School, sekolah swasta kanggo bocah-bocah lanang ing Sevenoaks, Kent, banjur ing Bennett Memorial Diocesan School, sawijining sekolah negeri sing diréwangi para sukalilawan Gréja Anglikan Inggris ing Royal Tunbridge Wells (Kent), lan Lingfield Notre Dame School, sawijining sekolah swasta désa Lingfield, Surrey.

Urip pribadi 
Booth urip saomah karo adhiné wadon ing Bermondsey, London. Ing taun 2015, dhèwèké diarani minangka salah sawijiné wong lanang Britania sing paling apik dhéwé olèhé dandan ing pratélané GQ's 50 Best Dressed British men. Dhèwèké nyengkuyung kampanye féminis HeForShe lan nganggep awaké dhéwé minangka "suporter fanatik hak-hak gender sing padha". Dhèwèké yang-yangan karo Bel Powley wiwit taun 2016, sawisé ketemu awaké nalika syuting filem Mary Shelley.

Filmografi

Filem

Télévisi

Buku audio

Aktor Inggris
Lair 1993
Pulo Bouvet (Norwégia: Bouvetøya [bu.ˈʋɛ.øj.ɑ]) iku sawijining pulo subantarktika dhuwur sing suwung. Pulo jajahan Norwègia iku ora ana sing manggoni lan dunungé ana ing Samodra Atlantis Kidul mawa koordinat: 54°25.8′S 3°22.8′E, dadi dunungé saloring Sistém Prajanjèn Antarktika. Pulo iki pulo sing langut dhéwé sadonya, adohé 2.600 km saka pasisir kidul/kidul-kulon Afrika Kidul lan sakiwa-tengené 1.700 km saloring Pasisir Putri Astrid ing Tanah Ratu Maud, Antarktika. Pulo iki dunungé ya ing pungkasan kidulé Rabung Tengah Atlantis. 

Nurwègen
Meuseukat inggih punika dhaharan khas Acèh ingkang setunggal jinis kadosdéné dodol amargi gadhah tèkstur ingkang lembut lan ugi raosipun ingkang legi. Raos legi punika pikantuk saking woh nanas ingkang dipun-ginakaken nalika damel kuwé punika satemah kuwé punika ugi sinebat dhodhol nanas. Werni saking kuwé punika putih amargi namung ngginakaken glepung terigu tanpa ngginakaken pawarna dhaharan. Wondéné warni ingkang kuning punika amargi kuwé punika ngginakaken campuran woh nanas ingkang warninipun kuning.

Filosofi 
Kadosdéné dhaharan saking wewengkon sanèsipun, meuseukat punika ugi gadhah filosofi piyambak ingkang lajeng mapanaken meuseukat punika wonten ing kasta paling inggil kuwé tradhisional khas Acèh. Nalika kaliyan dhayoh masyarakat Acèh kondhang awit tata kramanipun ingkang inggil. Boten namung saking tumindakipun, nanging ugi saking cawisan dhaharanipun. Werni putih wonten kuwé punika ingkang lajeng dipunparingi teges minangka resikipun manah masyarakat Acèh nalika nampi dhayoh.

Ateges makna filosofi ing nginggil, pramila anggènipun nyawisaken dhaharan punika namung ing wekdal tinamtu. Ingkang paling utama inggih punika nalika nampi dhayoh. Kejawi punika nalika mantènan ugi boten saged uwal saking dhaharan punika inggih punika minangka hantaran. Kuwé punika ugi saged dipunpanggihaken nalika dinten ageng kadosdéné Idul Adha lan Idul Fitri. Ancasipun punika boten sanès inggih punika kanggé paring sambutan dhateng kulawarga utawi sedhèrèk ingkang tembé silaturahmi.

Cara Damel 
Anggènipun damel meuseukat punika sami kémawon kaliyan damel dodol. Nalika damel meuseukat punika mbetahaken wekdal ingkang dangu lan ugi kedah tlaten. 
 Nalika damel adonan, sadèrèngipun dipuntambah kaliyan gula, glepung punika dipunmasak rumiyin kanthi ngginakaken toya putih lan toya jeruk ugi nanas. Prayoginipun, jeruk lan nanasipun dipunsaring rumiyin supados boten wonten serat ing salebeting adonan kuwé. Menawi sampun lajeng dipuntambah kaliyan mentéga lan glepung wonten toya gula. Lajeng dipunudhak ngginakaken séndhok kayu mawi geni ingkang alit kémawon dumugi adonan kasebat mateng. Saksampunipun mateng, kuwé kasebat lajeng dipunlebetaken wonten ing wadah ingkang rata saha dipunparingi dhasaran plastik. Pérangan kasebat supados kuwé Meuseukat kasebat boten raket lan nalika badhé dipuniris punika gampil.

Papan Nyadé 
Meuseukat ini boten tamtu saged dipanggihi wonten ing peken-peken tradhisional. Tiyang ingkang badhé mundhut kedah pesen kuwé punika rumiyin amargi kuwé punika namung wonten ing dinten tartamtu. Nanging samenika sampun kathah wewengkon ing sentra kuwé tradhisional Aceh ingkang nyadé dhaharan punika. Kadosdéné kawasan Lampisang, Kecamatan Lhoknga, Aceh Bear utawi ing sapérangan supermarket mliginipun ing toko pigegel Aceh.

Rujukan 

Masakan Aceh
Roti canai inggih punika salah satunggaling jinis roti gèpèng (flatbread) ingkang kenging pangaribawa saking India. Roti punika taksih kathah kapanggihaken wonten ing Indonesia lan ugi wonten ing Malaysia. Roti punika saged kapanggihaken wonten ing gerai ing Malaysia utawi wonten ing griya dhahar Aceh wonten ing Indonesia. Wonten ing Singapura, roti kados punika dipunsebat kaliyan roti prata. Wujudipun lan ugi bahanipun ingkang mèmper kaliyan kerala porotta. Roti punika gèpèng sanget amargi dipundamel kanthi cara dipunubengaken ngantos adonanipun dados tipis sanget lajeng dipuntekuk lan pungkasan dipunpanggang kanthi ngginakaken lisah. Kejawi punika saged ugi kanthi damel adonan ingkang saèstu tipis sanget wonten ing saknginggilipun papan panggangan.

Wonten ing Indonesia, roti canai punika dipuncawisaken kaliyan kari menda utawi domba.

Asaling Tembung 
Roti inggih punika tembung wonten ing Basa Urdu, Melayu, lan Indonesia kanggé tembung bread wonten ing Basa Inggris. Wondéné canai punika nedahaken nama kutha Chennai wonten ing India, masakan Channa wonten ing India, utawi tembung canai ingkang ateges adonan ingkang dipun-gulung wonten ing Basa Melayu.

Roti
Olah-olahan Indonésia

Rujukan
Roti jala inggih punika salah satunggaling dhaharan ingkang asalipun saking Melayu Sumatera Kidul. Limrahipun dhaharan punika dipuncawisaken sareng kaliyan duduh kari Melayu.

Wonten ing Deli dhaharan punika kondhang dipuncawisaken kaliyan kari wedhus lan ugi acar nanas. Miturut budayawan M Muhar Omtatok, roti jala punika kalebet dhaharan Melayu ingkang saged kémawon kenging adaptasi saking unsur India. Roti jala punika ugi kapanggihaken wonten ing Kepuloan Riau kanthi sebatan sanès inggih punika roti kirai.

Galeri 

Olah-olahan Indonésia
Olah-olahan India
Sambai Asam Udeung inggih punika salah satunggaling dhaharan ingkang khas saking wewengkon Aceh ingkang kadamel saking urang ingkang dipun-godhog lajeng dipunrajang alit. Lajeng dipuntambah kaliyan bumbu-bumbu ingkang gadhah cita rasa asem lan ugi pedhes. Wonten ing salah satunggaling griya dhahar Aceh wonten ing Jakarta, asem udeung punika kondhang kanthi sebatan sambal ganja. Pérangan punika sanès amargi dhaharan punika gadhah kandhutan ganja, nanging amargi sambel punika damel tiyang punika gadhah raos kepèngin dhahar malih.

Asam udeung punika, kejawi minangka lauk/lawuh ingkang dipundhahar kaliyan sekul ingkang anget, dhaharan punika ugi cocog dipun-ginakaken kanggé lauk sareng kaliyan Sie Reuboh (daging godhog) olahan khas saking wewengkon Acèh sanèsipun. Pilihan dagingipun ing antawisipun inggih punika daging ménda utawi sapi ingkang dipun-godhog kanthi ngginakaken cuka, saklajengipun dipun-garingaken lan dipun-gorèng dumugi garing. Masakan punika saged dipunmèmperaken kadosdéné dendeng, nanging ingkang bagiyan njero daging punika tasih lembab.

Masakan Aceh
Olahan Aceh
Kanji Rumbi inggih punika salah satunggaling jinis bubur ingkang gadhah cita rasa ingkang unis wonten ing provinsi Acèh. Dhaharan punika mèmper kaliyan bubur ayam ingkang dipunsadé wonten ing wewengkon sanès ing Indonesia. Kanji rumbi punika dipunmasak kaliyan bahan ingkang utama beras lan ugi bumbon crakèn minangka bahan kanggé njangkepi raosipun. Limrahipun kanji rumbi ugi dipuncampur kaliyan urang lan ugi tugelan daging. Kanggé tambahan sanèsipun ingkang ugi wigati tumrap dhaharan punika inggih sayuran ingkang wujud wortel lan kenthang ingkang dipuntugel kados dadu lajeng dipunmasak sareng kaliyan godhogan beras nalika masak.

Kanji rumbi punika kalebet gampil sanget dipunpanggihaken wonten ing padésan wonten ing Aceh nalika wulan Ramelan. Mliginipun wonten ing wewengkon Kabupaten Pidie, kanji rumbi punika dipuncawisaken kanthi gratis wonten ing masjid lan meunasah minangka dhaharan nalika buka pasa sareng-sareng. Wonten ing sapérangan kutha kabupatèn Acèh, anggènipun mbagi kanji rumbi punika dipunfasilitasi déning pamarentah ing mriku lajeng anggènipun mbagi dipunlampahi wonten ing masjid agung. Padatanipun tumrap tiyang ingkang tembé siyam/ pasa, dhahar kanji rumbi punika dipunpitadosi saged njagi pencernaan saksampunipun siam setunggal dinten.

Masakan Aceh
Asam Keueung inggih punika salah satunggal masakan olahan khas Aceh. Olah-olahan punika gadhah raos ingkang kecut/asem lan ugi pedhes. Wonten ing Basa Indonesia tembung Asam Keueung punika ateges sayur asem pedhes. Masakan punika namung wonten ing Acèh lan anggènipun nyawisaken ugi bènten. Wonten ing Acèh Besar, kalebet wewengkon ingkang sapérangan ageng padunungipun gadhah dhaharan ingkang asalipun saking ulam sagara. Ulam-ulam ingkang pikantuk saking sagara kasebat nalika dipunpilah saged dados Asam Keueung lan raosipun punika bènten sanget kaliyan sapérangan wewengkon sanèsipun. Saged dipunaturaken bilih wonten ing saben wewengkon Acèh punika gadhah bumbu Asam Keueung khas piyambak.

Masakan Aceh
Keukarah utawi karah inggih punika satunggaling dhaharan ingkang dipundamel saking campuran glepung lan santen ingkang dipundamel wujudipun kadosdéné lembing kanthi ukuran kirang langkung setunggal tlapak astanipun priyantun diwasa. Dhaharan punika salah satunggaling jajanan khas Acèh ingkang mèmper kaliyan serabut utawi susuh (sarang) manuk. Raosipun dhaharan punika gurih, legi lan garing. Amargi wujudipun ingkang unik, kuwé punika asring dipundadosaken angsal-andsal ingkang saged dipunbeta dhateng pundi kemawon.

Anggènipun nyajèkaken 
Kuwé punika asring kapanggihaken wonten ing pésta mantenan minangka hantaran saking pihak ingkang kakung dhateng pihak ingkang putri. Kejawi punika, nyeraki dinten riyaya utawi adicara adat lan kenduri/genduren Acèh, kuwé punika boten naté uwal saking sajian dhaharan. Anggènipun nyajèkaken dhaharan punika saged kapanggihaken wonten ing adicara nalika paring sambutan dhateng dhayoh utawi minangka réncang nalika ngunjuk teh.

Piranti 
 Kompor 22 sumbu
 Baskom
 Cithakan bathok klapa
 Saringan dandang

Cara Damel 
 Bahan Kuwe karah
 250g glepung beras
 500g gula pasir
 1L lisah gorèng
 ½ L toya
Cara damelipun punika dipunlampahi kanthi kalih tahap:
 Cara ndamel glepung
Sadèrèngipun beras dipunkum sedangunipun 1 dalu lajeng dipunkumbah dumugi resik ingkang katingal saking toyanipun sampun bening, lajeng dipunkèndelaken. 
Sebelunya beras direndam 1 malam lalu dicuci bersih higga airnya jernih,lalu ditiriskan. Bibar mneika dipuntutu kanthi ngginakaken lesung dumugi alus lajeng glepung dipunayak lan dipunpepe dumugi garing. saksampunipun glepung garing lajeng dipunayak kaping pisan malih lan sampun siap dipunolah dados adonan.

 Cara damel Keukarah
Glepung lan gula dipunudhak rata lajeng dipuntambah kaliyan toya sekedhik sekedhik dumugi adonan rata lan dados kenthel. Ancasipun punika supados adonan kasebat saged mandhap saking cithakan nalika badhé dipun-gorèng. Saksampunipun dipunlebetaken wonten ing cithakan, adonan kasebat saged langsung dipun-gorèng sinambi ngubengaken keukarah ngubengi wajan ingkang kandelipun ½ cm. Menawi sampun mateng lajeng dipunangkat. Pungkasan saged dipundamel wujudipun miturut menapa ingkang dipunkajengaken piyambak-piyambak.

Regi 
Reginipun cacah setunggal bungkus keukarah punika Rp 5.000,00 lan menawi dipunsadé kanthi cara grosir kanthi bobotipun 1,5 kg pramila reginipun punika dados Rp 120.000,00

Referensi 

Masakan Aceh
punika satunggaling sop duduh bening wonten ing masakan Jepang. Sup punika ngginakaken bahan-bahan ingkang nembé musiman. Rasa suimono ingkang boten patos katingal punika asring dipun-ginakaken wonten ing jamuan dhaharan resmi wonten ing Jepang. Suimono limrahipun dipuncawisaken wonten mangkok. Kaldu kanggé sup punika limrahipun dipunpendhet saking konbu utawi dashi katsuobushi ingkang dipunparingi tambahan uyah/sarem lan ugi kécap ingkang asin. Isinipun punika wujud ron/ godhong aromatik. Kadosta godhong  mitsuba, sansho, utawi irisan kulit yuzu ingkang ngambang wonten ing sanginggilipun sop. Isi saking sop punika dipunsebat wandane. Menawi suimono dipundamel saking kaldu ulam utawi kerang lan namung dipuntambah sekedhik uyah, sup punika dipunsebut  menawi sup punika dipundamel kanthi bening ngginakaken kaldu ulam utawi kerang ingkang dipuntambah kécap asin, dhaharan punika lajeng sinebat  utawi .

Isi sop 
Salah satunggaling saking bahan-bahan wonten ngandhap punika ingkang asring dipundadosaken isi kanggé suimono.
 Tahu
 Kembang tahu
 Daging imitasi
 Yamaimo
 Hanpen
 Ulam ingkang dagingipun warni putih lan ugi kerang
 Somen
 Mochi (minangka zoni)

Olah-olahan Jepang
Tengsoe Tjahjono ya iku panganggit sastra Jawa lan uga sastra Indonésia. Panjenegané lair ing Jember, 3 Oktober 1958, lan naté manggon suwé ana ing Banyuwangi. Dhosèn Jurusan Basa lan Sastra Indonésia FBS Universitas Negeri Surabaya iki naté dadi warganing téater Mlarat, lan mimpin téater Temperamen.

Karya 
Karya-karyané sumebar ing manéka warna médhia lan antologi. Geguritan "Gogrog" dimot sajroning antologi Drona Gugat (Bukan Panitia Parade Seni, 1995), "Gogrog", "Tuk", lan "Ilang" dimot ana sajroné Kabar Saka Bendulmrisi: Kumpulan Guritan (PPSJS, 2001).

Rujukan
Kevin Dwyer ya iku ahli antropologi saka New York City, Amérikah Sarékat, kalairan 16 Juli 1941. Pandhidhikané Kevin olèh ana ing BS MIT taun 1963, MA ing Universiyu of Chicago taun 1966, lan Ph.D. ing Yale University taun 1974. Panlitian lapangan kang naté dilakoni déning dhèwèké ya iku ana ing Maroko (1969), Mesir, Tunisia, lan Algeria. Karya-karya akademis kang wis tinulis déning dhèwèké ya iku Moroccan Dialogues: Anthropology in Question (1982) lan Arab Voices: The Human Rights Debate in the Middle East (1991). Ing akéh kajian ilmiah, Kevin luwih karenan ing bidang dasar budhaya ana ing pola perilaku ékonomi ing Maroko kidul. Pisumbangané ya iku nambah data-data étnografi ing wewengkon Afrika lor lan Wètan tengah. Pakaryan dhèwèké kawentar inovatif.

Rujukan

Antropolog
Noel Dyck ya iku ahli antropologi saka Saskatoon, Kanada, kalairan taun 10 Juni 1947.  Noel olèh pandhidhikan saka ing University of Saskatchewan (BA) taun 1968 lan olèh gelar BA honoris klausa (1969), MA (1970) ing pawiyatan luhur kang padha. Sabanjuré Noel olèh gelar Ph.D. saka ing University of Manchester taun 1977. Noel naté nglakoni panlitian antropologis ana in Saskatchewan awit taun 1971, 1980, lan 1992. Uga ana ing BC lan Quebec Kanada taun 1990an. Karya-karya akademis kang tinulis déning dhèwèké ya iku antarané What is the Indian ‘Problem’? Tutelage and Resistance in Canadian Indian Administration (1991) lan Games, Sports and Cultures minangka èditor (2000). Awité Noel iki digladhen minangka sejarawan kang fokus ing bab hubungan antara wong aborigin lan wong Kanada imigran. Sabanjuré, Noel owah marang antropologi lan ètnografi amarga kuwi cara kanggo gawé kawruh lan mangerténi hubungan antara wong aborigin/asli lan pamréntah nalika iku. Noel uga karenan ing bab olahraga, khususé ing hubungan wong tuwa lan anak.

Rujukan

Antropolog
Syamsir Alam () ya iku sawijining juru main bal-balan Indonésia sing main kanggo Pelita Bandung Buku. Syamsir iku lulusan saka SSB Depok (SAIKI SSB kalawarti tempo lakon carangan), nalika iku pamilik SSB Asiop ya iku swargi Ronny Pattinasaranny teka menyang SSB kang disponsori panjenegané iku (SSB kalawarti tempo), panjenegané nggumun klawan skill Syamsir Alam pungkasanipun mutusaké kanggo njupuk Syamsir Alam kanggo SSB Asiop, SSB kang didegaké déning pungkasan Ronny Pattinasarani. Syamsir naté mèlu Tropi Donya U-11 Danone klawan Makassar FC makili Indonésia. Dhèwèké uga naté mèlu tès bebarengan tim junior saka Walanda, Vitesse Arnhem lan Heerenveen  nanging émané gagal. Syamsir klebu minangka striker pekerja. Ing kompetisi Liga U-17 Quinta Divisi 2008 dhèwèké dadi top skor tim SAD Indonesia klawan nyithak 15 gol saka 29 tetandhingan kang dilakoni. Syamsir misuwur cedhak banget karo pelatihé, ya iku Cesar Payovich.

Karièr Internasional 
Syamsir Alam: Gol Internasional U-23

Rujukan

Pranala njaba 
 

Lair 1992
Robert Edgerton ya iku ahli antropologi lan (uga sosiologi) saka Maywood, Illinois, Amérikah Sarékatt, kalairan 28 November 1931. Robert naté olèh pandhidhikan ing pawiyatan luhur ana ing University of California, Los Angeles (BA) taun 1956. Dhèwèké uga lan olèh gelar Ph.D. saka ing pawiyatan kang padha taun 1960. Robert duwé pangalaman panlitian antropologis ana ing Wisconsin Amérikah Sarékat (1956), Afrika wétan (Uganda, Kenya, Tanzania taun 1961), Hawaii (1970), Kenya (1987), lan California (1960). Karya-karya akademis kang tinulis déning Robert ya iku antarané The Individual in Cultural Adaptation: A Study of Four East African Societies (1971), Mental Retardation (1979), The Cloak of Competence (1993), lan Sick Societies: Challenging the Myth of Primitive Harmony (1992). Pisumbangan utama saka Robert ya iku bab kajian analisis mèntal lan antropologi psikologi ana ing bebrayan Afrika wétan. Robert uga kawentar minangka sarjana kang inovatif ing bab kuwi.

Rujukan

Antropolog
Frederick Russell Eggan ya iku ahli antropologi saka Seattle, Washington, Amérikah Sarékat, kalairan 12 Septèmber 1906. Frederick Eggan olèh pandhidhikan pawiyatan luhur saka ing University of Chicago. Saka pawiyatan iku, dhèwèké olèh gelar BA taun 1928, MA taun 1929, lan Ph.D. taun 1933. Frederick uga naté nglakoni panlitian lapangan antarané ana ing Hopi, Pueblos kulon (1932), Choctaw Arapaho (1933), lan Filipina (1934). Karya-karya akademis kang tinulis déning Frederick ya iku The Social Organization of North American Tribes minangka èditor (1937), Social Organization of the Western Pueblos (1950), ‘Social anthropology and the method of controlled comparison’ ana ing jurnal American Anthropologist (1954), The American Indian: Perspectives for the Study of Social Change (1966), lan Essays in SocialAnthropology and Ethnology (1975). Dhéwéké duwé uga dhasar ngèlmu arkéologi ing bebrayan Indian. Frederick ana kapinteran ya iku bisa nganggo metodé perspéktif antropologi Britania lan tradisi Amérika ing pakaryané.

Rujukan

Antropolog
Agatha Christie's Poirot iku siji sérial acara télévisi Britania kang ditayangaké ing ITV saka tanggal 9 Januari 1989 nganti 13 Novèmber 2013. David Suchet maragakaké Hercule Poirot, siji détèktif fiktif karangané Agatha Christie.

Acara tivi iki lawasé 13 mangsa lan 70 épisode gunggungé; saben épisode iku digubah saka siji roman utawa crita cekak anggitané Agatha Christie kang nyritakaké Herculie Poirot, lan mula iku ing saben épisode Hercule Poirot iku dadi détèktif utama kang nglakoni invèstigasi kadurjanan, kerepé rajapati lan uga dadi paraga utama. Mawa 
épisode pungkasan Curtain: Poirot's Last Case, kang dhedhasar roman Hercule Poirot pungkasan, kabèh karya sastra pokok anggitané Agatha Christie kang nyritakaké paraga iki, wis digubah ing télévisi.

Latar wuri carita 

Nalika wadya bala Jerman ing taun 1914 mbedhah Bèlgia, para padunung nagara iki dadi kasangsaran. Akèh warga Bèlgia banjur ngungsi menyang Walanda kang nétral utawa Inggris. Hercule Poirot iku salah sawijiné wong kang ngungsi, dhèwèké iku manten pulisi. Hercule Poirot ditampa kanthi apik ing Styles St. Mary, Inggris lan dadi tresna marang nagarané kang anyar. Sawisé Perang Donya I, awaké manggon ing London lan nyambut gawé minangka détèktif swasta, ing apartemèn Whitehaven Mansions. Dhèwèké diréwangi Kaptèn Arthur Hastings, manten prawira Britania lan sékretarisé Miss Lemon. Dhèwèké uga kekancan apik karo Inspèktur James Japp. Nalika Hastings rabi lan ngalih menyang Argèntina, Poirot banjur ngalih ing tlatah padésan lan karepé péngin pènsiyun, nanging awaké isih kerep ngréwangi wong mecahaké mistèri kadurjanan. Sawisé sawatara kala, Poirot bosen urip ing désa lan bali menyang London, saiki dhèwèké dirkancani George, réwangé.

Hercule Poirot 

Hercule Poirot iku protagonis acara télévisi iki lan dhedhasar paraga fiktif karangané Agatha Christie. Poirot iku wong mirunggan kang mesthi bisa golèk solusi kréatif mistèri kadurjanan mawa apa kang diarani awaké dhéwé 'sèl-sèl utak abu-abu'. Dhèwèké iku métodis lan karepé ngrungokaké kabèh fakta dhisik sadurungé nyatakaké soulusiné.

Poirot iku wongé nèces lan gething karo barang kang ora tumata apik utawa ora simètris, kaya ta endhog kang ora padha gedhéné. Klangenané iku sarapan endhog godhog loro, nanging gedhéné kudu padha. Mèbel ing ngomahé iku modèren lan nganggo gagrag Art Deco.

Senadyan Poirot iku baud abasa Inggris, dhèwèké guneman mawa logat Bèlgi lan kerep nganggo tetembungan Prancis. Dhèwèké asalé saka Walonia. Wong-wong Britania kang nasionalis kerep ngarani awaké wong ngamanca. Menawa wong kang diajak ngomong ngarani awaké wong Prancis, dhèwèké mesthi mbenakaké lan ngomong yèn dhèwèké iku wong Bèlgi. Tèmperamèné Poirot iku nuduhaké menawa awaké iku dudu wong Inggris. Senadyan awaké iku grapyak lan nyenengaké, dhèwèké bisa nesu muring-muringan.

Para paraga

Réferènsi

Pranala njaba 

 

Acara télévisi Britania Raya
Dale F. Eickelman ya iku ahli antropologi saka Illinois, Amérikah Sarékat, kalairan 1942. Dale naté olèh gelar AB cum laude saka ing Dartmouth College taun 1964. Sabanjuré ana ing McGill University (MA) taun 1967 lan ing University of Chicago (MA) taun 1968 lan Ph.D. taun 1971. Minangka sarjana antropologi, Dale naté nglakoni panlitian antropologis ing Boujad Maroko (1968), Hamra Oman (1978, 1979, 1981), Muscat Oman (1982), Kuwait (1987), lan Suriah (1996, 2000). Karya-karya kang tinulis déning dhèwèké ya iku antarané Moroccan Islam: Tradition and Society in a Pilgrimage Center (1976), Knowledge and Power in Morocco: The Education of a Twentieth-Century Notable (1985), Muslim Politics (1996), lan New Media and the Muslim World: The Emerging Public Sphere (1999). Pakaryané Dale iki akéh pisumbangané ing bab bebrayan Muslim. Liyané ing Maroko lan Oman, Dale uga karenan ing bebrayan Muslim ana ing Asia Tengah.

Rujukan

Antropolog
Harald Eidheim ya iku ahli antropologi saka Nurwègen, kalairan taun 1925. Harald iki naté olèh pandhidhikan seni saka ing University of Oslo taun 1958. Panlitian lapangan kang dilakoni Harald iku ing Sapmi ing Norweia lor (1955), Dominika (1968), lan Kadjiado, Kenya (1985). Karya-karya publikasi kang wis tinulis déning Harald ya iku Aspects of the Lappish Minority Situation (1971) lan Samer og Nordmenn. Temaer i jus, historie og sosialantropologi (ing basa Jawa: Wong Sami lan Nurwègen: Tema kang Hukum, Sujarah, lan Antropologi Sosial) taun 1999.  Harald iki luwih sering nulis artikel-artikel seminar tinimbang buku-buku. Pakaryan lan pamikirané iku fokus ing bab bebrayan Sami. Harald iki duwé hubungan rélasi kari Frederick Barth.

Rujukan

Antropolog
Mark Moseley () ya iku pelawak, aktor, lan pembawa acara saka Amérika.

Cathetan suku

Lair 1961
Wong urip
Adolphus Peter Elkin ya iku ahli antropologi saka New South Wales, Australia, kalairan taun 1891. Adolphus naté olèh pandhidhikan saka Sydney University, BA taun 1915 lan MA taun 1922. Sabanjuré, dhèwèké iki olèh gelar Ph.D. saka ing University College London taun 1927. Adolphus naté nglakoni panlitian lapangan ana ing Kimberley, Austarlia kulon (1927), Austalia kidul (1930), lan Papua Nugini (1946, 1949, lan 1956). Saka panlitian-panlitiané mau, dhèwèké nulis karya-karya antropologis kaya déné ‘Studies in Australian totemism’ ana ing jurnal Oceania Monographs (1933), The Australian Aborigines (1938), lan Aboriginal Men of High Degree (1945). Ing bab bebrayan aborigin Australia, Adolphus duwé pisumbangan ing kajian kompléksitas agama, ritual, totemisme, mitologi, lan organisasi sosial.

Rujukan

Antropolog
Verrier Elwin ya iku ahli antropologi kalairan ana ing Dover, Kent, Karajan Manunggal 29 Agustus 1902. Pandhidhikan formal Verrier olèh saka ing University of Oxford BA taun 1924 lan B.Sc. taun 1944. Verrier naté ana panlitian lapangan ana ing dèsa Karanija,Sarwaschappar, lan Patangarh ing distrik Mandla, Indhi (taun 1932-1937), Madhya Pradesh (taun 1937, 1942, lan 1949), lan Orissa (1942). Karya-karya akademis kang tinulis déning Verrier ya iku The Baiga (1939), The Aboriginals (1943), A Philosophy for NEFA (1957), lan The Tribal World of Verrier Elwin: An Autobiography (1989). Sanajan Verrier iki ora ana gegladhèn formal ing bab antrolopogi, nanging dhèwèké iki dadi salah siji antropolog kang kawentar ing Indhi. Amarga dhèwèké akéh pakaryané kang nuduhaké bab deskripsi kauripan, sastra, lan budhaya suku-suku ing bagéyan tengah, wétan, lan lor Indhi.

Rujukan

Antropolog
Arnold L. Epstein ya iku ahli antropologi saka ing Liverpool, Karajan Manunggal, kalairan 1924. Ing riwayat pandhidhikané, Arnold iki naté kuliah ing Queen’s University of Belfast, Irlandia Lor taun 1944. Lan sabanjuré ing University of Manchester (Ph.D.) taun 1955. Dhéwéké naté nglakoni panlitian lapangan ing Zambia (1950) lan New Guinea, semenanjung Gazelle (taun 1959, 1968, 1986, lan 1994). Karya-karya publikasi saka Arnold ya iku antarané The Administration of Justice and the Urban African (1953), Politics in an Urban African Community (1958), Ethos and Identity (1978), lan In the Midst of Life: Affect and Ideation in the World of the Tolai (1992). Arnold fokus ing mangerténi prosès sosial lan konflik. Dhèwèké ana psiumbangan ing bab metodologi substansial.

Rujukan

Antropolog
Philip Jackson (lair ing Retford, 18 Juni 1948) iku sawijining aktor Inggris. Dhèwèké misuwur déné awaké maragakaké Inspèktur Pulisi James Japp ing acara sérial télévisi Britania Agung Agatha Christie's Poirot in taun 1989-2002 lan 2013.

Ing taun 2012, dhèwèké mèlu main ing filem My Week with Marilyn minangka satpamé Marilyn Monroe. Filem iki dinominasèkaké ping loro kanggo pangaji Oscar.

Urip pribadi 
Awaké rabi karo aktris Sally Baxter, lan pinaringan anak loro, Amy lan George.

Pranala njaba 

Lair 1948
Aktor Inggris
Thomas Hylland Eriksen ya iku ahli antropologi saka Oslo, Nurwègen, kalairan taun 1962. Tingkat pandhidhikané Thomas olèh saka University of Oslo. Ing taun 1984, Thomas olèh gelar BA, taun 1987 gelar MA, lan taun 1991 gelar Ph.D. Thomas iki naté nglakoni panlitian lapangan ana ing Mauritius (taun 1986, 1991, lan 1991) lan Trinidad taun 1989. Dhéwéké wis nulis werna-werna karya tulis, antarané iku Us and Them in Modern Societies: Ethnicity and Nationalism in Trinidad, Mauritius and Beyond (1992), Ethnicity and Nationalism (1993), Small Places, Larger Issues. An Introduction to Social and Cultural Anthropology (1995), lan Common Denominators: Ethnicity, Nationalism and the Politics of Compromise in Mauritius (1998). Pakaryan lan panemu mligi Thomas Eriksen iki ya iku ana ing bab ètnisitas lan nasionalisme kang dioléhké saka kasus ing Mauritius lan Trinidad. Thomas bisa nuduhaké kompléksitas lan ambiguitas klasifikasi ètnik ana ing bebrayan multiètnik. Liyané iku, Thomas uga produktif banget pakaryané ing basa Nurwègen lan nulis bab hubungan biologi lan antropologi.

Rujukan

Antropolog
Pauline Moran (lair 26 Agustus 1947) iku sawijining aktris Inggris. Dhèwèké misuwur déné olèhé maraga ing film Lady in Black (1989) lan mainaké Miss Lemon ing sérial acara TV Agatha Christie's Poirot (1989-2002, 2013).

Saka taun 1965 nganti 1970, dhèwèké main gitar bas ing grup musik wadon The She Trinity.

Réferènsi 

Aktris Inggris
Lair 1947
Roberto Firmino Barbosa de Oliveira (lair 2 Oktober 1991), utawi misuwur kanthi asma Roberto Firmino utawi Firmino (), punika juru main bal-balan profésional Brazil ingkang main ing Liga Primer Inggris klub Liverpool lan Timnas Brazil minangka juru main posisi gelandhang serang lan gelandhang sayap. Sasampunipun miwiti karir ing taun 2009, Firmino nelasaken sekawan setengah mangsa ing Hoffenheim. Firmino damel 16 gol ing wekdal 33 pertandhingan mangsa Bundesliga 2013-2014, lan pikantuk bebingah minangka juru main énggal ingkang préstasinipun saé. Wekdal wulan Juli 2015, Firmino napakasmani kontrak kanggé Liga PremierLiverpool. Firmino miwiti debut internasionalipun kanggé tim nasional bal-balan Brasil ing wulan Novèmber 2014 lan makili negara kasebat ing taun 2015. Sasampunipun wiwiti karir ing taun 2009, Firmino nelasaken karir setengah mangsa ing Copa Amérika.

Karir klub

Karir Wiwitan
Lair ing Maceió, Alagoas, Firmino ndherek kaliyan klub Figueirense ing taun 2008, wekdal yuswa 17 taunan. Bakat saé Firmino ing bal-balan pinanggih déning satunggaling dhokter waja, ingkang asma Marcellus Portella. Wekdal punika Firmino main minangka juru main gelandhang bert.

Firmino miwiti debut profésionalipun ing tanggal 24 Oktober 2009, mlebet minangka juru main penggantos wekdal pertandhingan mengsah Ponte Preta ing Kajuaraan Seri B. Ing wulan Januari 2010 Firmino dipunpromosikaken ing skuad utama. Firmino nyithak gol profésional ingkang kapisan ing tanggal 8 Mèi 2010. Firmino kasil nyithak wolung gol ing 36 penampilan ing mangsa punika. Firmino kasil nyuksesaken timipun mlebet malih ing Sèri A sasampunipun absèn kalih taun.

TSG Hoffenheim
Firmino napakasmani kontrak kaliyan klub Hoffenheim ing wulan Désember 2010, kanthi kontrak ngantos wulan Juni 2015. Firmino resmi dugi ing Hoffenheim tanggal 1 Januari 2011. Lajeng manajer Hoffenheim Ernst Tanner ngendikan bilih Hoffenheim bingah sanget saged ngrekrut talènta Brazil. Firmino nindakaken debut kapisanipun sawulan salajengipun wekdal kalah mengsah Mainz, wekdal punika Firmino dados juru main penggantos Sebastian Rudy ing menit ka-75. Firmino nyithak gol pertama kanggé klub ing tanggal 16 April. Firmino nyithak gol semata wayang kanggé tim kanggé ngalahaken klub Eintracht Frankfurt.

Liverpool 
Sawisé patang musim main ing Bundesliga Jerman bareng Hoffenheim, Firmino dituku dening Brendan Rodgers pelatih Liverpool ing musim 2015/16. Ing musim sepisané bareng Liverpool, Firmino kasil dadi pemain penting kang bisa awèh sumbangan kang gedhé marang sistem permainané Liverpool. Senadyan Brendan Rodgers wis dicopot dadi pelatih Liverpool lan diganti dening Juergen Klopp. Firmino tetep ora bisa digantèni sumbangsihé. Asilé ing musim 2018/19 dadi musim kang ora bisa dllalèkaké déning Firmino, jalaran bisa juwarani Liga Champions, Copa America, lan Piala Super Eropa. Mangka sadurungé dadi pemain LIverpool, Firmino durung naté mikolèhi gelar apa baé.

Pangaji-aji

Brasil 

 Juara Copa América 2019

Liverpool 

 Juara Liga Champions 2019
 Juara Piala Super Eropa 2019
 Juara Piala Donya Antarklub FIFA 2019
 Juara Liga Primèr Inggris 2020

Pranala Jaba 

Lair 1991
Pamain bal-balan Brasil
Pamain bal-balan
Adam David Lallana () ya iku sawijining juru main bal-balan negara Inggris sing main kanggo klub Brighton and Hove Albion. Piyambaké main ing posisi glandhang nyerang. Lallana wiwit kang karir kang junior ing klub Southampton, banjur miwiti karir kang sènior ing klub iki. Lallana banjur disilihaké menyang klub Bournemouth sing suwéné mung sesasi. Lallana banjur pindhah menyang klub Liverpool sawisé performané apik ing klub Southampton ing mangsa final.

Mangsa Enom
Lallana lair ing Kutha Saint Albans ing Hertfordshire, nanging banjur pindhah menyang dhaérah Iford ing Bournemouth wektu umuré nembé limang taun. Lallana sekolah ing Corpus Christi School, banjur dilanjutaké ing Sekolah Komprehensif Katolik St Peter. Minangka anak, Lallana njurung Everton, kaya bapaké. Lallana isih katurunan trah Spanyol kanthi jalur simbah kakungé saka pihak bapak.

Bebungah 

 Uefa Champions League 2019 (Liverpool FC)
 Uefa Super Cup 2019 (Liverpool FC)
 Fifa Club World Cup 2019
 English Premier League

Rujukan 

Lair 1988
Pamain Bèker Donya FIFA 2014
Pamain bal-balan Inggris
Pamain bal-balan
Paul Francis Tompkins () ya iku pelawak, aktor, lan pembawa acara saka Amérika.

Cathetan suku

Lair 1968
Wong urip
Joseph David "Joe" Gomez () ya iku sawijining juru main bal-balan saka negara Inggris sing main kanggo klub Liverpool, lan main ing posisi pemain. Joe miwiti kang karir junior ing Charlton Athletic wiwit 2010, sadurungé gabung Liverpool ing taun 2015.

Joe Gomez miwiti kariré ing Charlton Athletic, lan lumebu menyang tim utama wektu umur 17 taun lan main semusim ing tim sénior sadurungé gabung karo klub Liga Primér Inggris Liverpool F.C. ing wulan Juni 2015. Gomez wis mbela timnas Inggris, lan mbiyantu Inggris menangaké Piala UEFA Èropah U-20 lan U-17/. Joe Gomes wiwit debut ing timnas senior Inggris ing wulan Novèmber 2017.

Gomez makili Inggris U-16 lan dadi juru main kunci ing tim U-17 kang njuwarai Kejuaraan Èropah 2014 ing Malta. Gomez main penuh ing final mungsuh Walanda, lan kasil njuwarai kanthi adu pénalti. Gomez dinobataké minangka salah siji juru main paling apik ing turnamèn UEFA.

Bebungah

Nagara 

 Juara Euro U-17 2014

Klub 

 Juara Liga Champions Eropa 2019
 Juara Piala Super Eropa 2019
 Juara Piala Donya Antarklub Fifa 2019
 Juara Liga Primèr Inggris 2020

Rujukan 

Pamain bal-balan Inggris
Pamain bal-balan
Lair 1997
Arturo Escobar ya iku ahli antropologi saka Manizals, Kolombia, kalairan taun 1951. Arturo iki naté kuliah ing pawiyatan luhur Universidad del Valle, Kolombia taun 1975. Sabanjuré ana ing Cornell University, Ithaca, New York (1978), lan University of California, Berkeley (Ph.D.) taun 1987. Panlitian antropologis kang naté dilakoni déning Arturo ya iku ing Bogota lan Cali, Kolombia (taun 1983, 1990) lan ing panté Pasifik Kolombia (taun 1993, 1996, 1997, 1999, 2000). Dhéwéké uga nulis karya-karya élmiah ya iku antarané The Making of Social Movements in Latin America: Identity, Strategy, and Democracy, minangka èditor (1992), Encountering Development: The Making and Unmaking of the Third World (1995), Cultures of Politics/Politics of Cultures: Revisioning Latin American Social Movements, minangka éditor (1998), lan El final del salvaje. Naturaleza, cultural política en la antropología contemporánea (1999). Awité Arturo iki duwé dhasar ngèlmu téknik sadurungé ngalih marang Amérikah Sarékat. Akhiré dhèwèké karenan ing antropologi lan kritik téori sosial. Panlitiané fokus ing wewengkon Kolombia. Dhèwèké kawentar amarga téori dèkonstruksi pakembangané kang radikal ing bab pakembangan antropologi nalika iku.

Rujukan

Antropolog
Susan Moore Ervin-Tripp ya iku ahli antropologi wanita saka ing Minneapolis, Minnesotta, Amérikah Sarékat, kalairan taun 1927. Susan Moore olèh pandhidhikan saka ing Vassar Colegge (BA) taun 1949. Sabanjuré dhèwèké kuliah ing University of Michigan (Ph.D.) taun 1955. Minangka élmuwan sosial, dhèwèké nglakoni panlitian lapangan ana ing New Méksiko (bebrayan Navaho, Zuni, Hopi-Tewa taun 1954), Washington DC, California, Amérikah Sarékat, Prancis, lan Switserlan (taun 1953). Susan wis nulis karya-karya akademis ya iku antarané Language Acquisition and Communicative Choice (1973) lan Child Discourse (1977). Nalika jamané, Susan aktif minangka panliti ing bab pakembangan basa anak (child language) lan pola-pola interaksi sosial-budhaya. Amarga iku, dhèwèké dadi salah siji panemu (founder) ing bab psikolinguistik lan sosiolinguistik. Dhèwèké uga ahli ing bab isu-isu bilingualisme, paguneman, jènder, lan basa.

Rujukan

Antropolog
Jordan Brian Henderson () ya iku sawijining juru main bal-balan saka negara Inggris. Piyambaké main minangka gelandhang. Saiki dhèwèké main kanggo Saudi Pro League Al-Ettifaq lan .
Nganti wulan 1 Juli 2008, Henderson resmi gabung lan main profésional bareng tim senior Sunderland ing umuré kang nembé 18 taun lan olih nomer pundhak 16.
Laga kapisan bareng tim Sunderland wektu dimainaké saka bangku cadhangan ing tengah pertandhingan tanggal 1 November 2008, lan kasil menangké pertandhingan 5-0 ing kandhang Chelsea. Banjur, Henderson olih kesempatan main debut ing kandhang mungsuh Blackburn Rovers ing League Cup.

Karir klub

Coventry City (silihan) 
Ing wulan Januari 2009, Henderson gabung klub Coventry City kanthi status silihan. Kang digawé debut kanggo Coventry nalika ngalahaké Derby County kanthi skor 2-1. Ing februari 9, 2009, Coventry netepaké Henderson dadi juru main inti nganti mangsa 2008 2009.

Bali kanggo Sunderland

2009-2010 
Ing mangsa 2009-10, Henderson gabung karo tim senior saka Sunderland lan main ing sawatara pertandhingan Liga Inggris. Piyambaké gawé gol perdana wektu mungsuh Birmingham City ing Piala Liga babak pueran ketelu. Banjur, piyambaké gawé gol kapisanané manèh ing Liga nglawan Manchester City ing 19 desember 2009.

2010-2011 
Henderson wiwit main ing pra-mangsa, lan bisa nyithak 2 gol, loro-lorone gol tandhang mungsuh Leicester City lan Hoffenheim. Wektu tanggal 13 Agustus nomor pundhaké owah saka angka 16 dadi 10.

Liverpool 
Ing tanggal 8 Juni 2011, Sunderland lan Liverpool nyetujoni transfer Henderson kanggo Liverpool kanthi rega kang dirahasiakaké, nanging kira-kira dadi watara £16 yuta. Ing tanggal 8 Juli 2011, Jordan olih nomer pundhak 14 ngganténi Milan Jovanović. Juli 2015, Manajer Liverpool, Brendan Rodgers, ngutus Jordan Henderson dadi kaptén ngganteni Steven Gerrard kang pindhah menyang tim LA Galaxy ing Major League Soccer.

Karir Internasional
Ing Timnas Inggris, Henderson wis pernah main kanggo untuk tim enom ing 3 lével, ya iku ing U-19, U-20 lan U-21. Pertandhingan kapisan ing timnas U-19, Henderson nyithak gol ing Piala Eropa mungsuh Rumania kanthi tendhangan saka njaba kothak pénalti kanthi spéalisasi sikil tengené.

Pangaji-aji 

 Juara Piala Liga Inggris 2011/12.
 Juara Liga Champions 2018/19.
 Juara Piala Super Eropa 2019.
 Juara Piala Donya Antarklub FIFA 2019.
 Juara Liga Primèr Inggris 2019/20.

Rujukan

Pranala njaba 

Lair 1990
Pamain Bèker Éropah UEFA 2012
Pamain Bèker Donya FIFA 2014
Pamain bal-balan Inggris
Pamain bal-balan